Document ID: 31998D0536

31998D0536
L 251/39
JURNALUL OFÍCIAL AL UNIUNII EUROPENE
DECIZIA COMISIEI
din 3 septembrie 1998
de stabilire a listei laboratoarelor de referință naționale pentru detectarea reziduurilor
[notificată cu numărul C(1998) 2487]
(Text cu relevanță pentru SEE)
(98/536/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 96/23/CE a Consiliului din 29 aprilie 1996 privind măsurile de control care se aplică anumitor substanțe și reziduurilor acestora existente în animalele vii și în produsele obținute de la acestea și de abrogare a Directivelor 85/358/CEE și 86/469/CEE și a Deciziilor 89/187/CEE și 91/664/CEE (1), în special articolul 14 alineatul (1),
întrucât articolul 14 alineatul (1) din Directiva 96/23/CE stipulează că în fiecare stat membru trebuie desemnat cel puțin un laborator de referință național pentru depistarea anumitor substanțe și reziduuri astfel încât pentru fiecare reziduu sau grup de reziduuri să nu fie desemnat mai mult de un laborator de referință național; întrucât, în această privință, statele membre pot continua, până la 31 decembrie 2000, să încredințeze testarea aceluiași reziduu sau grup de reziduuri mai multor laboratoare de referință naționale pe care le-au desemnat înainte de data adoptării acestei directive;
întrucât articolul 14 alineatul (1) din Directiva 96/23/CE stabilește sarcinile acestor laboratoare de referință naționale pentru depistarea reziduurilor și prevede că lista acestor laboratoare de referință naționale trebuie să fie întocmită de Comisie;
întrucât anexa la prezenta decizie trebuie să fie reexaminată până la 31 decembrie 2000;
întrucât, din motive de claritate juridică, este necesar să se abroge anumite dispoziții ale Deciziei 93/257/CEE a Comisiei din 15 aprilie 1993 de stabilire a metodelor de referință și a listei laboratoarelor de referință naționale pentru depistarea reziduurilor (2);
întrucât măsurile prevăzute de prezenta decizie sunt în conformitate cu avizul Comitetului permanent veterinar,
ADOPTĂ PREZENTA DECIZIE:
Articolul 1
Laboratoarele de referință naționale pentru depistarea reziduurilor desemnate în conformitate cu articolul 14 din Directiva 96/23/CE sunt cele enumerate în anexa la prezenta decizie.
Articolul 2
Articolul 4 din Decizia 93/257/CEE și anexa la aceasta se abrogă.
Articolul 3
Prezenta decizie este revizuită până la 31 decembrie 2000.
Articolul 4
Prezenta decizie se adresează statelor membre.
Adoptată la Bruxelles, 3 septembrie 1998.

Labels: 17
20
7
0
18